OpenLLM-France/wikimedia huggingface dataset:
# Clau de pas

Una clau de pas és un dispositiu, generalment de metall, d'algun aliatge o més recentment de polímers o de materials ceràmics, usat per a donar pas o tallar el flux d'aigua o d'un altre fluid per una canonada. Quan estan inserides en una conducció es diuen claus de pas o claus de tall. També se sol anomenar vàlvules a les claus. Certes claus, a més de servir per tallar el pas, tenien la funció d'evitar que l'aigua circuli en la direcció contrària a la desitjada (reflux), és a dir, que a més eren vàlvules en l'accepció primitiva del terme. Quan es tracta d'un dispositiu que, a més de la clau, té una canella de sortida de l'aigua, forma el que s'anomena aixeta.
Les claus de pas poden ser:
* De seient i la seva variant d'agulla, amb un plançó roscat que gira sobre el seu eix en accionar la clau i s'assenta en un tancament del pas d'aigua. Aquest model és precisament el que servia com a vàlvula també, ja que el tancament estava lliure (amb una espiga allotjada en un buit de la tija d'estrènyer), i tornava al seu seient quan l'aigua prenia el sentit contrari al degut, funcionant com una vàlvula de retenció de pistó. Pel soroll que produïen es van deixar d'usar i el tancament es va fixar a la part fixa.
* De mascle o de bola, amb un mascle troncocònic o una esfera amb un orifici que permet el pas del fluid quan està alineat amb l'eix de la conducció.
* De discs ceràmics, uns discs ceràmics tenen una sèrie d'orificis que deixen passar el fluid quan els d'un i els de l'altre coincideixen.
* De comporta
* De papallona, un disc gira sobre un eix obturant la secció de pas del conducte quan està perpendicular a l'eix d'aquest i deixant pas lliure quan està paral·lel. S'usen en grans diàmetres.
* D'escaire, amb obertura i tancament de quart de volta. S'utilitzen al costat de cada punt d'aigua de la llar així en cas d'avaria d'algun aparell no cal deixar sense aigua a la resta de la casa.
Hi ha a més claus que serveixen per distribuir l'aigua entre diverses canonades, vàlvules multivia (usades en calefacció, en depuració de piscines, ...), claus que tanquen el pas de l'aigua a un dipòsit quan arriba a un cert nivell l'aigua, vàlvules de nivell (usades en les cisternes dels vàters, per exemple).

## Claus de gas

Encara que una clau de gas pugui ser una vàlvula que allibera qualsevol gas, la paraula s'usa més comunament per referir-se a les claus que controlen el flux d'abastament de combustible gas (el gas natural o, històricament, el gas d'hulla, el de síntesi, etc.). A les cases (per a focs de gas o altres aplicacions) o als laboratoris (per al bec Bunsen) solen utilitzar claus de pas de mascle.

## Vegeu també

* Vàlvula de bola
* Aigua potable
# Vessioli (Ostrovianski)

* Per a altres significats, vegeu «Vessioli».
Vessioli (en rus: Весёлый) és un poble (un khútor) de l'óblast de Rostov, a Rússia, segons el cens del 2010 tenia 362 habitants, pertany al municipi d'Ostrovianski.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Vas François

El vas François és un crater, és a dir, un tipus ceràmic destinat a la barreja del vi i de l'aigua (tres parts d'aigua i una de vi). Realitzat pel terrissaire Ergòtim i decorada pel pintor Clíties prop de l'any 570 aC a l'Àtica. És considerat l'obra cimera de la ceràmica grega. Rep aquest nom en honor del seu descobridor, Alessandro François i es troba al Museu Arqueològic Nacional de Florència.
És una peça que revesteix una gran mida, amb la boca i cos amples, a fi que els comensals que acudien al Simpòsium (beure vi junt amb fruites seques o qualsevol mena de fruites) poguessin introduir els seus propis kílix per servir-se ells mateixos. Concretament és un «crater de volutes» datat al voltant de l'any 570 aC. És la primera vegada que es documenta un objecte amb aquestes característiques a l'Àtica.
Estem davant l'exponent de la plena maduració a la tècnica i l'estil miniaturista a la decoració. Porta prop de 270 figures que formen escenes de diferent índole. Les curses de carros, la caça del senglar de Calidón, el desembarcament de Teseu a l'Àtica, així com la representació d'animals orientalitzants o escenes de centauromaquia són alguns dels temes que figuren al mencionat crater.

## Referències

* García Sánchez, Laura i Triadó, Joan Ramon,Arte GriegoBarcedona, Editorial Parramón 1999 ISBN 84-342-2239-6 (castellà)
* A Minto, Il Vaso François, Florencia, 1960 (francès)
* Mario Torelli, Le strategie di Kleitias. Composizione e programma figurativo del vaso François, Mondadori Electa, 2007 - ISBN 88-370-5423-8 (italià)
# Vervò

Vervò és un antic municipi italià, dins de la província de Trento. L'any 2007 tenia 680 habitants. Limitava amb els municipis de Kurtatsch an der Weinstraße (BZ), Roverè della Luna, Taio, Ton i Tres.
L'1 de gener 2015 es va fusionar amb els municipis de Smarano, Taio, Tres i Coredo creant així el nou municipi de Predaia, del qual actualment és una frazione.

## Administració

Llista d'alcaldes :
| Període | Identitat | Partit |
| 2008- | Claudio Chini | Llista cívica |
# Váhovce

Váhovce és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1259.
# Válur

Válur [ˈvɔalʊɹ] és un poble situat a la costa oest de l'illa de Streymoy, a les illes Fèroe. Forma part del municipi de Kvívík. L'1 de gener de 2021 tenia 51 habitants.
Válur és una localitat de cases disperses situada a la riba sud de la badia de Vestmanna. Aquesta badia s'obre a l'estret de Vestmannasund, que separa les illes de Streymoy i Vágar. El riu Breiðá creua el lloc. La carretera número 40 travessa el poble i el comunica amb la resta de l'illa en direcció sud. Cap al nord, la carretera 40 arriba fins a Vestmanna, situat enfront de les costes de Válur, a l'altre cantó de la badia. El sud-est del poble és una zona completament muntanyosa, amb cims com l'Egilsfjall (618 m) o el Gásafelli (477 m); cap al nord-est hi ha el Sneis (747 m).
La línia d'autobús 100/300, que connecta Vestmanna amb Tórshavn, passa per Válur. Tanmateix no hi fa parada. Els habitants de Válur han d'anar fins a Vestmanna, la localitat més propera, per a fer-ne ús.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 19 agost 2021]. «Base de dades estadística de les Illes Fèroe»
* ↑ «Mapa de les Fèroe» (en danès). Trap Danmark. [Consulta: 1r novembre 2019].
* ↑ «Fjøll» (en feroès). Arxivat de l'original el 2011-07-20. [Consulta: 16 desembre 2018]. «Llista de muntanyes de les Fèroe per alçada.»
* ↑ «100/300 Tórshavn - Vestmanna» (en anglès). Strandfaraskip. Arxivat de l'original el 2019-07-27. [Consulta: 26 novembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament de Kvívík. (feroès)
# Votxepxi

Votxepxi - Вочепший (rus) - és un aül, un poble, de la República d'Adiguèsia, a Rússia. Es troba a 8 km a l'oest de Ponejukai i a 71 km al nord-oest de Maikop, la capital de la república.
Pertany a aquest municipi el khútor de Novovotxepxi.
# Votínskaia

Votínskaia (en rus: Вотинская) és un poble de la República de Komi, a Rússia, segons el cens del 2010 tenia 21 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Want You Bad

«Want You Bad» és el quinzè senzill de la banda californiana The Offspring, i segon de l'àlbum Conspiracy of One. Fou inclosa en l'àlbum de grans èxits Greatest Hits (2005).
La cançó fou remesclada per Blag Dahlia, cantant de la banda Dwarves, i fou inclosa en diverses versions del senzill «Million Miles Away». Les dues cares-B del senzill foren «80 times» i «Autonomy», i van ser incloses en la compilació Happy Hour! que fou publicada només al Japó (2010). La cançó va aparèixer en les bandes sonores de les pel·lícula Tomcats, American Pie 2 i Crazy Taxi 3: High Roller.
El videoclip fou filmat a Los Angeles el gener de 2001 i dirigit Spencer Susser. La banda apareix tocant de fons en una festa mentre el protagonista del videoclip intenta trobar una noia que el domini sexualment. Holland va indicar que odiava aquest videoclip malgrat que es tractava d'una de les seves cançons favorites. Posteriorment fou inclòs en la compilació Complete Music Video Collection (2005).

## Referències

* ↑ «Tomcats > Soundtracks» (en anglès). IMDb. [Consulta: 20 desembre 2015].
* ↑ «American Pie 2 > Soundtracks» (en anglès). IMDb. [Consulta: 20 desembre 2015].

## Enllaços externs

* Want You Bad a Discogs (anglès)
# Wanni

Wanni és el nom històric del territori al sud de la península de Jaffna. Els seus caps eren anomenats wannia (plural wannies) o wanniya (plural wanniyes) i eren semi-independents dels reis de Ceilan; després van estar subjectes a Portugal i Holanda durant els seus períodes de domini de l'illa, però encara van conservar una notable autonomia local. Consten també algunes dones al front dels nombrosos cacicats de Wanni, i en aquest cas eren anomenades Wanichchi.
Al darrer terç del segle xviii els caps de Wanni (els wannies) s'havien fet cada cop més independents i desafiants, fins al punt que al país ja no es podia fer res sense el seu consentiment. La Companyia Holandesa de les Índies Orientals va decidir posar el país sota domini directe i va enviar al tinent Nagel, anteriorment destacat a Manar, que ho va aconseguir no sense dificultats sobretot per part de dos caps menors (Wannichchis), Nella Nachchi i Chinna Nachchi; el primer havia succeït el 1765 al germà de la seva mare, Dom Caspar Nalla Mapane, que havia estat destituït el 1762 acusat de desobediència, en el govern de la divisió de Panangaman; el segon va fugir a la cort reial després va tornar a Wanni i es va establir a Mullaitivu. Nagel va assolir el govern del país havent de pagar un tribut anual d'arròs a la Companyia; Nagel tindria una força de policia per controlar la zona; la seva administració, des del punt de vista colonial, fou considerada un èxit. Va compilar una història del districte i un estat dels seus recursos.

## Referències

* Ceylon and the Hollanders, 1658-1796, per Paulus Edward Pieris, 1918
# Wanted (manga)

Wanted és un únic volum de shōjo manga japonès, escrit i il·lustrat per Matsuri Hino. Els tres capítols del treball foren publicats a la revista Hakusensha el 5 de gener de 2005. Fou publicat en anglès per a Nord Amèrica per Viz Media, el [2 de setembre] de 2008. I també a l'italià per J POP i a l'alemany per Carlsen Verlag.

## Referències

* ↑ «Wanted (manga)». Anime News Network. [Consulta: 9 novembre 2008].
* ↑ «Viz to Print Cat Eyed Boy, Black Lagoon, Tanemura Works». Anime News Network, 24-01-2008. [Consulta: 9 novembre 2008].
* ↑ «Wanted (manga) in Italian» (en italian). J POP. Arxivat de l'original el 2008-03-07. [Consulta: 27 febrer 2008].
* ↑ «Pirat gesucht!» (en alemany). Carlsen Comics. Arxivat de l'original el 2011-05-27. [Consulta: 27 febrer 2008].

## Enllaços externs

* Wanted (manga) a l'Enciclopèdia d'Anime News Network (anglès)
Viccionari
# Wanted, a Mother

Wanted, a Mother és una pel·lícula muda de la World Film Company dirigida per Harley Knoles protagonitzada per Madge Evans, George MacQuarrie i Gerda Holmes. La pel·lícula es va estrenar el 18 de març de 1918. Es considera una pel·lícula perduda.

## Argument

Abandonada pel seu pare, un metge molt afectat per la tràgica mort de la seva esposa, la petita Eileen Homer canvia la redacció de l'anunci en que el seu pare sol·licita una governant pel de "Es busca una mare". Un treballador anomenat Giuseppe demana al doctor Homer que operi el seu fill malalt però és massa tard per salvar-li la vida, Giuseppe enfadat ataca el metge. Eileen coneix una amiga del seu pare, la doctora Thelma Winter, i aquella nit, mentre somia que la doctora Winter s'ha convertit en una fada, camina sonàmbula fins a la vora d'un llac. Giuseppe que deambula de nit per culpa del dol, rescata la noia que és a punt d'ofegar-se i la porta a casa seva pensant que és un regal del cel per omplir el buit deixat per la pèrdua del seu fill. En intentar tornar a casa, Eileen cau de l'escala d'emergència i és portada a l'hospital on treballa el pare. Allà la doctora Winter aconsegueix que es recuperi. El doctor Homer s'acaba casant amb la doctora Winter i esdevé un pare molt més dedicat a la seva filla. Giuseppe es converteix en jardiner de la família i així pot estar a prop de la noia.

## Repartiment

* Madge Evans (Eileen Homer)
* George MacQuarrie (Dr. Homer)
* Gerda Holmes (Dr. Thelma Winter)
* Alec B. Francis (Dr. Thayer)
* Lionel Belmore (Giuseppe)
* Tom Evans (fill de Giuseppe)
* Rosina Henley (Marie)
* Harry Bartlett (James)

## Referències

* ↑ Weitzel, Edward «“Wanted, a Mother”». Moving Picture Word, 23-03-1918, pàg. 1701.
* ↑ «“Wanted – a Mother”». Moving Picture Word, 30-03-1918, pàg. 1872, 1874.
* ↑ «Wanted, A Mother» (en anglès). Performing Arts Database of the Library of Congress. [Consulta: 24 maig 2020].

## Enllaços externs

* Wanted a Mother al catàleg de l'American Film Institute
# Vodorazdelni

Vodorazdelni - Водораздельный (rus) és un possiólok del krai de Krasnodar, a Rússia. Es troba a 17 km al nord de Krilóvskaia i a 178 km al nord-est de Krasnodar, la capital. Pertany al municipi de Novosserguíievskaia.

## Referències

* ↑ «Водораздельный (Краснодарский край) | это... Что такое Водораздельный (Краснодарский край)?» (en rus). [Consulta: 17 setembre 2022].
# Westfield (Nova York)

Westfield és una població dels Estats Units a l'estat de Nova York. Segons el cens del 2000 tenia 3.481 habitants.

## Demografia

Segons el cens del 2000, Westfield tenia 3.481 habitants, 1.367 habitatges, i 918 famílies. La densitat de població era de 352,8 habitants per km².
Per edats la població es repartia de la següent manera: un 26% tenia menys de 18 anys, un 6,7% entre 18 i 24, un 26% entre 25 i 44, un 22,2% de 45 a 60 i un 19,1% 65 anys o més.
L'edat mediana era de 40 anys. Per cada 100 dones de 18 o més anys hi havia 85,4 homes.
La renda mediana per habitatge era de 32.136 $ i la renda mediana per família de 43.028 $. Els homes tenien una renda mediana de 30.878 $ mentre que les dones 22.500 $. La renda per capita de la població era de 15.828 $. Entorn de l'11,1% de les famílies i el 17,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Westfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Westfield». American Fact Finder. Oficina del Cens dels Estats Units, 12-01-2010.
# Yuanjiangita

La yuanjiangita és un mineral de la classe dels elements natius. Rep el seu nom de la seva localitat tipus, el riu Yuan, a la Xina.

## Característiques

La yuanjiangita és un aliatge d'or i estany, de fórmula química AuSn, que va ser aprovada per l'Associació Mineralògica Internacional l'any 1993. Cristal·litza en el sistema hexagonal, formant prismes hexagonals i grans anedrals. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la yuanjiangita pertany a «01.AC - Metalls i aliatges de metalls, família indi-estany» juntament amb els següents minerals: indi, estany, eta-bronze i sorosita, així com d'una altra espècie encara sense nom definitiu.

## Formació i jaciments

Va ser descoberta l'any 1993 als placers del riu Yuan, a Huaihua (Hunan, República Popular de la Xina). També se n'ha trobat al dipòsit d'or, plata i tel·luri de Kochbulak, a la regió del Tashkent (Uzbekistan).

## Referències

* ↑ «Yuanjiangite» (en anglès). Mindat. [Consulta: 7 gener 2016].

## Enllaços externs

* Foto d'una yuanjiangita
# Yuan Tan

    En aquest nom xinès, el cognom és Yuan.
Yuan Tan (mort el 205) va ser el fill major del senyor de la guerra Yuan Shao durant el període de la tardana Dinastia Han de la història xinesa. Després de la mort de Yuan Shao, Yuan Tan partí peres amb el seu germà menor Yuan Shang per la successió del regne del seu pare. Yuan Tan demanà l'ajuda del senyor de la guerra Cao Cao i va derrotar a Yuan Shang. L'aliança, amb tot, finalment es va trencar i Yuan Tan va ser derrotat i mort per Cao.

## Referències

* Chen Shou. San Guo Zhi. Yue Lu Shu She, 2002. ISBN 7-80665-198-5.
* Luo Guanzhong. San Guo Yan Yi. Yue Lu Shu She, 1986. ISBN 7-80520-013-0.
* Lo Kuan-chung; tr. C.H. Brewitt-Taylor. Romance of the Three Kingdoms. Tuttle Publishing, 2002. ISBN 0-8048-3467-9.
* ↑ de Crespigny, Rafe. A biographical dictionary of Later Han to the Three Kingdoms (23–220 AD). Brill, 2007, p. 1012. ISBN 978-90-04-15605-0.
# Yuan Yao

    Avís: amb el nom de Yuan Yao va existir un senyor de la guerra.
Yuan Yao (en xinès simplificat: 袁耀; en xinès tradicional: 袁耀; en pinyin: Yuán Yào), conegut també com a Zi Dao i Zhao Dao, fou un pintor xinès que va viure sota la dinastia Qing. No es coneixen les dates exactes del seu naixement i de la seva mort encara que sap que la seva activitat artística es va desenvolupar entre els anys 1735 i 1795 durant el regnat Qianlong també s'ha mencionat entre 1729 i 1780). Originari de Yangzhou, província de Jiangsu. Era fill Yuan Jiang (font: Z, Jiayi i N. Chongzheng) però altres fonts indiquen que era nebot o fill adoptiu (font: Ri M. Barnhart). Tots dos van ser coneguts com els dos Yuan.
Va ser un pintor fonamentalment paisatgista. Amb Li Yin, Xiao Chen i Yuan Jiang va ser un dels representants del gènere "lou ge jie hua" (pintures dedicades a edificis i pavellons) que en la història de l'art es coneix amb "pintura arquitectural (Font: Z. Jiayi i N.Chongzheng; pàg. 142) Els Dos Yuan no van formar part de la tendència artística majoritària de la seva època però van exercir certa influència en l'estil paisatgista. Entre les seves obres destaca Muntanyes del Nord.

## Bibliografia

* Pintura china tradicional: historia cantada en poemas sin voz de Zhang Jiayi, Nie Chongzheng. China Intercontinental Press. Pàg 141-142.
* The Art Book of Chinese Paintings. Editorial Long River Press.
* Peach Blossom Spring: Gardens and Flowers in Chinese Paintings de Richard M. Barnhart. The Metroplitan Museum of Art, Pàgs.104 i 112-113.

## Enllaços externs

* http://arts.cultural-china.com/en/77Arts7076.html Arxivat 2014-11-10 a Wayback Machine.
* http://www.hnmuseum.com/hnmuseum/eng/whatson/exhibition/mqhhq.jsp Arxivat 2015-09-24 a Wayback Machine.
* http://www.scaruffi.com/museums/boston/index.html
# Zhui guang wanli

Zhui guang wanli (xinès simplificat: 追光万里, pinyin: Zhuī guāng wànlǐ, literalment 'Perseguint la llum milers de milles', en anglés: In Pursuit of Light) és una pel·lícula documental xinesa dirigida per Zhang Tongdao i estrenada l'any 2022. Té una durada de 86 minuts i és protagonitzada per Lisa Lu.

## Producció

Originàriament la pel·lícula volia fer un repàs de les contribucions de les persones de Guangdong al cinema mundial, per a després centrar el seu objecte d'estudi al cinema realitzat per xinesos arreu del món.
Va rebre el premi a millor documental en la 18 edició del Festival de Cinema Xinés-Americà (2022). L'actriu protagonista, Lisa Lu, va rebre el guardó a millor actriu, així com un reconeixement a la seua trajectòria, en la 7 edició del Festival Internacional Du Film Canada China.

## Sinopsi

La pel·lícula repassa la trajectòria d'alguns pioners del cinema xinés. Concretament, el documental és protagonitzat per Lisa Lu, una de les primeres estrelles asiàtiques al cinema dels Estats Units.
En la pel·lícula, el director Zhang Tongdao segueix la trajectòria de Lu com a instrument per a rememorar també les trajectòries d'altres pioners del cinema xinés, com per exemple Lai Manwai, considerat el pare del cinema de Hong Kong, el director Cai Chusheng, l'actriu Anna May Wong i Bruce Lee.

## Referències

* 1 2 3 «En busca del sueño | Cineteca» (en castellà). www.cinetecamadrid.com. [Consulta: 24 novembre 2023].
* 1 2 3 «他携新片而来，带你追光万里！». [Consulta: 28 novembre 2023].
* 1 2 Admin, UCFC. «Lisa Lu in Hollywood: "In Pursuit of Light" UK Premiere online screening from 16 December» (en anglès), 13-12-2022. [Consulta: 28 novembre 2023].
* 1 2 Rebecca, Film Carnage-. «Review: In Pursuit of Light» (en anglès). FilmCarnage.com, 03-01-2023. [Consulta: 24 novembre 2023].
* 1 2 曹美乔. «A star shines her light on Chinese film». global.chinadaily.com.cn. [Consulta: 24 novembre 2023].
# Xiongguanlong baimoensis

Xiongguanlong baimoensis és una espècie de dinosaure tiranosauroïdeu que va viure al Cretaci inferior en el que actualment és la Xina. Va ser descrita l'any 2009 per un grup d'investigadors xinesos i estatunidencs. El nom del gènere fa referència a la ciutat de Jiayuguan, una ciutat al nord-oest de la Xina. El nom específic deriva de bai mo, "fantasma blanc", pel "castell del fantasma blanc", una formació rocosa propera al lloc de la troballa. Es creu que els fòssils són dels estatges de l'Aptià a l'Albià (entre fa 100 i fa 125 milions d'anys).
Xiongguanlong es va separar de la branca principal dels tiranosauroïdeus just abans que l'apalatxosaure, essent un tàxon germà d'un clade consistent en l'apalatxosaure i els tiranosàurids. Era d'una mida intermèdia entre els tiranosauroïdeus més primitius del Barremià i els tiranosàurids més tardans del Cretaci superior, com el tiranosaure, i tenia un llarg musell similar al de l'Alioramus.

## Referències

* 1 2 Daqing Li, Mark A. Norell, Ke-Qin Gao, Nathan D. Smith, and Peter J. Makovicky. (2009). "A longirostrine tyrannosauroid from the Early Cretaceous of China." Proceedings of the Royal Society B: Biological Sciences, 277(1679): 211–217. doi:10.1098/rspb.2009.0249

## Enllaços externs

* "Ancestor of T rex found in China" BBC News (anglès)
* "Fossil evidence of a goldilocks tyrannosaur" Arxivat 2011-06-29 a Wayback Machine. ScienceNews.org (anglès)
# Xiong Fei

Xiong Fei (Xinès simplificat: 熊飞; Xinès tradicional: 熊飛; pinyin: Xióng Fēi) (nascut el 21 d'octubre de 1987) és un jugador de futbol xinès que actualment juga pel Xangai Shenhua com a defensa lateral dret a la Superlliga de la Xina.

## Carrera

Inicialment jugava per a l'equip juvenil Wuhan Optics Valley F.C. i fins i tot es va graduar en l'equip sènior a inici de la temporada de 2008. Quan l'equip es va dissoldre en 2008, va ser contractat pel club de segona divisió Nanjing Yoyo, fent el seu debut el 19 d'abril de 2009 en un partit de lliga contra Guangdong Sunray Cave F.C. acabant en una derrota 1-0. El seu rendiment va ser prou bo per obtenir un lloc de titular en l'equip i ràpidament va mostrar el seu potencial d'atac, malgrat ser un defensa, quan va marcar el seu primer gol contra el Nanchang Bayi l'11 de juliol de 2009, quedant en un empat 1-1. Després de tenir una bona temporada en el Nanjing, seria transferit alequipo de primera divisió Xangai Shenhua, on faria el seu debut en entrar com a substitut en un partit de lliga el 22 d'agost de 2010 en una victòria 1-0 contra Chongqing Lifan. No obstant això li va costar tenir molt temps de joc fins a la temporada de 2011 quan Wu Xi va ser empès al centre del camp i Xiong va veure un augment del temps de joc, jugant en dotze partits al final de la temporada.

## Referències

* ↑ «尹鸿博小角度建功 广东日之泉1-0南京有有两连胜». Sports.sina.com.cn, 19-04-2009. [Consulta: 9 abril 2012].
* ↑ «熊飞抢攻得手马丁再立新功 南京有有1-1南昌八一». Sports.sina.com.cn, 11-07-2009. [Consulta: 9 abril 2012].
* ↑ «比赛结果 重庆力帆0-1上海申花». Csldata.sports.sohu.com. [Consulta: 9 abril 2012].
* ↑ «球员资料 熊飞». Csldata.sports.sohu.com. [Consulta: 9 abril 2012].

## Enllaços externs

* Player profile at Shanghai Shenhua website
* Player stats at sohu.com